SK
13.3.2023
Úradný vestník Európskej únie
C 94/29
Návrhy odvolateľky Odvolateľka navrhuje, aby Súdny dvor:
— v prvom rade zrušil rozsudok Všeobecného súdu (štvrtá rozšírená komora) z 9. novembra 2022 vo veci T-667/19 v rozsahu, v akom sa zamietol hlavný návrh spoločnosti Ferriere Nord na zrušenie rozhodnutia Európskej komisie zo 4. júla 2019, C(2019) 4969 final,
— v dôsledku toho zrušil vyššie uvedené rozhodnutie Komisie,
— subsidiárne, aby zrušil rozsudok Všeobecného súdu (štvrtá rozšírená komora) z 9. novembra 2022 vo veci T-667/19 v rozsahu, v akom sa zamietol subsidiárne podaný návrh spoločnosti Ferriere Nord na čiastočné zrušenie rozhodnutia Európskej komisie C(2019) 4969 final zo 4. júla 2019 a na zníženie uloženej pokuty,
— v dôsledku toho čiastočne zrušil vyššie uvedené rozhodnutie Komisie a znížil tak uloženú sankciu.
— V každom prípade, aby uložil Európskej komisii povinnosť nahradiť trovy prvostupňového a odvolacieho konania.
Odvolacie dôvody a hlavné tvrdenia (A) Odvolacie dôvody na zrušenie rozsudku Všeobecného súdu ako celku v rozsahu, v akom sa zamietli žalobné dôvody spoločnosti Ferriere Nord na zrušenie rozhodnutia Komisie zo 4. júla 2019 ako celku
I
Porušenie práva na obhajobu a príslušných noriem (článok 266 ZFEÚ; články 47 a 48 Charty; článok 6 EDĽP; články 14 a 27 nariadenia (ES) č. 1/2003 (1); články 11, 12, 13 a 14 nariadenia č. 773/2004 (2)) v súvislosti s vypočutím z 23. apríla 2018 a stanoviskom poradného výboru – Porušenie zásady prezumpcie neviny – Nepreskúmanie dôkazov a v každom prípade nedostatočnosť odôvodnenia v tejto súvislosti – Zjavné skreslenie skutkových okolností a dôkazov zo spisu – Nedostatočné odôvodnenie – Svojvoľné posúdenie.
II Porušenie zásady primeranej lehoty – Porušenie práva na obhajobu (články 41 a 47 Charty, článok 6 EDĽP) – Zjavné skreslenie aktov, skutočností a dôkazov – Nedostatočné odôvodnenie.
III Nedostatočné alebo nesprávne odôvodnenie, pokiaľ ide o dôvody opätovného začatia konania a prijatia rozhodnutia o uložení sankcií (články 7 a 23 nariadenia č. 1/2003) – Prekročenie právomoci – Porušenie zásady proporcionality – Porušenie článkov 41 a 47 Charty a článku 6 EDĽP – Nedostatočné odôvodnenie – Neprípustné doplnenie tvrdení – Neposúdenie skutočností a dôkazov – Obrátenie dôkazného bremena.
IV Porušenie zásady ne bis in idem (článok 50 Charty).
V Námietka nezákonnosti článku 25 nariadenia č. 1/2003 podľa článku 277 ZFEÚ (články 41 a 47 Charty; článok 6 EDĽP; článok 5 ZEÚ) – Vylúčenie právomoci vyšetrovať a ukladať sankcie (články 7 a 23 nariadenia č. 1/2003).
(B) Dôvody na čiastočné zrušenie rozsudku Všeobecného súdu v rozsahu, v akom sa zamietli žalobné dôvody spoločnosti Ferriere Nord na čiastočné zrušenie rozhodnutia Komisie zo 4. júla 2019 a v dôsledku toho k zníženiu pokuty.
VI
Protiprávnosť zvýšenia pokuty za opakované porušovanie z dôvodu porušenia práva na obhajobu (články 41, 47 a 48 Charty; článok 6 EDĽP; článok 27 nariadenia č. 1/2003; článok 11 nariadenia č. 773/2004) – Nepreskúmanie dôkazov a v každom prípade nedostatočnosť odôvodnenia v tejto súvislosti – Zjavné skreslenie aktov, skutočností a dôkazov v spise – Nedostatočné odôvodnenie.